கேள்வி: அழிப்பு இயக்கி பற்றி நீங்கள் என்ன அறிந்துள்ளீர்கள்?
பதில்: அழிப்பு இயக்கி அல்லது அழிதற் செயலி (''annihilation operator'') என்பது ஒரு துளிம இயந்திரவியல் இயக்கி/செயலி ஆகும். துளிமச் சீரிசை அலைவிகளை ஆராய இது பயன்படுகிறது. மேலும் முழுச்சுழலிகள் (போசான்) அழிந்துபடும் செயல்முறையை விளக்கவும் இச்செயலி பயன்படுகிறது. Ψ (n) என்று குறிக்கப்படும் n துகள் உடைய ஒரு அலைச்சார்பின் மீது a என்ற அழிப்பு இயக்கி ஒரு முறை செயல்படும்போது அதிலிருந்து ஒரு துகள் நீக்கப்பட்டு Ψ (n-1) என்ற அலைச்சார்பினால் குறிக்கப்படும் (n-1) துகள்களை உடைய ஒரு நிலையை அடைகிறது. அதாவது : a\psi(n) = \sqrt{n}\psi(n-1) அழிப்பு இயக்கி n துகள்கள் உள்ள நிலையின்மீது n முறை தொடர்ந்து செயல்படும்போது அனைத்துத் துகள்களும் அழிக்கப்பட்டு அது வெற்றிடம் மாறுகிறது. வெற்றிடத்தின்மீது அழிப்பு இயக்கி செயற்படும்போது அந்த நிலையே அழிக்கப்பட்டு சுழியாக மாறுகிறது. அதாவது : a\psi(0) = 0 (இச்சமன்பாடு ஒரு துளிம இயந்திரவியல் அலைவியின் அடிநிலையைக் கண்டறிய உதவுகிறது).
கேள்வி: அழிப்பு இயக்கி - கலைச்சொற்கள் பற்றி நீங்கள் என்ன அறிந்துள்ளீர்கள்?
பதில்: * துளிம இயந்திரவியல் இயக்கி/செயலி = quantum mechanical operator * சீரிசை அலைவி = harmonic oscillator | முழுச்சுழலி = boson * அலைச்சார்பு = wave function | அடிநிலை = ground state மேற்கோள் இயல்பியல் களஞ்சியம் - ''ப.க. பொன்னுசாமி'' - பக். 72 - முதற் பதிப்பு 1997 பகுப்பு:குவாண்டம் இயங்கியல்